《胡文定公挽诗三首》
宋代·刘子翚

有意扶名教，躬行语默中。
楷模陶士器，药石补天聪。
衡岳邻新卜，伊川道已东。
传经知有子，接武大明宫。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。